حیربیار مري

حیربیار مري یا هیربیار مري (زوکړه: 1968) د بلوچستان یو فعال او د خپلواک بلوچستان د غورځنګ مشر دی. 

نوموړی د بلوڅ ملتپالو مشر او د خیر بخش مری پنځم زوی دی. حیربیار له 2017 راهیسي په لندن کي اوسیږي. 

 سیاسي خوځښت او پناه 

مري په ۱۹۹۲ کال کي بلوچستان ته راستون سو. د نوموړي پلار ډیر بوډا وو، او نه یې سوای کولای نوې سیاسي مبارزه پیل کړي، نو ځکه یې د حیربیار ورور بالاچ مری خپل ځایناستی کړ. حیربیار په ۱۹۹۷ کال کي د بلوچستان صوبايي اسمبلۍ ته وټاکل سو.په 2001 کال کي د بلوچستان پولیسو دده پلار د بلوچستان د ستري محکمې په امر د قاضي نواز مري د وژني په تور ونیوی، او حیربیار مجبوره سو چي له بلوچستان څخه بریتانیا ته ولاړ سي.  

د پاکستان حکومت تور لګوي چي مري د بلوچستان د ازادۍ پوځ مشر دی، هغه پوځ چي د پاکستان،  انګلستان  او د امریکا متحده ایالاتو   له خوا په ترهګرۍ باندي تورن دی، خو ددوی تور په ۲۰۰۹ کال کي د برتانیې د یوې محکمې له خوا رد سو، او حیربیار ته د تروریزم له تورونو څخه خلاصون ورکړل سو.  د برتانیې حکومت په ۲۰۱۱ کال کي د حیربیار د سیاسي پناه غوښتنه ومنل.